open-index/open-wikipedia-markdown huggingface dataset:
Παγκόσμια Συνομοσπονδία Μπέιζμπολ Σόφτμπολ

Η **Παγκόσμια Συνομοσπονδία Μπέιζμπολ Σόφτμπολ** (αγγλικά: *World Baseball Softball Confederation*, **WBSC**) είναι αρμόδια για τα αθλήματα του μπέιζμπολ και του σόφτμπολ σε διεθνές επίπεδο. Προέκυψε το 2013 έπειτα από τη συγχώνευση της Διεθνούς Ομοσπονδίας Σόφτμπολ (ISF) και της Διεθνούς Ομοσπονδίας Μπέιζμπολ (IBAF), των πρώην φορέων για τα αθλήματα του μπέιζμπολ και του σόφτμπολ, οι οποίες πλέον λειτουργούν ως κατηγορίες της WBSC.

## Διοργανώσεις
Ακολουθούν οι διοργανώσεις της ομοσπονδίας:

### Μπέιζμπολ

**Διοργανώσεις Ανδρών**

* Πρέμιερ12
* Παγκόσμιο Κλασικό

**Διοργανώσεις Γυναικών**

* Παγκόσμιο Κύπελλο

**Διοργανώσεις Τμημάτων Υποδομής**

* Παγκόσμιο Κύπελλο (Κ-23)
* Παγκόσμιο Κύπελλο (Κ-18)
* Παγκόσμιο Κύπελλο (Κ-15)
* Παγκόσμιο Κύπελλο (Κ-12)

### Σόφτμπολ

**Διοργανώσεις Ανδρών**

* Παγκόσμιο Πρωτάθλημα

**Διοργανώσεις Γυναικών**

* Παγκόσμιο Πρωτάθλημα

**Διοργανώσεις Τμημάτων Υποδομής**

* Άνδρες
** Παγκόσμιο Πρωτάθλημα Νέων
* Γυναίκες
** Παγκόσμιο Πρωτάθλημα Νεανίδων

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Μπέιζμπολ
Κατηγορία:Σόφτμπολ
Τζοβάννι Άντζελο Φινάλι

Ο **Τζοβάννι Άντζελο Φινάλι** (Giovanni Angelo Finali, 1709–1772) ήταν Ιταλός γλύπτης ο οποίος δραστηριοποιήθηκε κατά κύριο λόγο στην Βόρεια Ιταλία.

## Βίος και έργο
Γεννήθηκε στην Βαλσόλντα (Valsolda) στην Λομβαρδία, όμως το έργο του βρίσκεται στο Ρέτζο Εμίλια και τη Βερόνα. Μεταξύ άλλων ολοκήρωσε τα γλυπτά για το Μαυσωλείο των Σεμπαστιάνο και Βιντσέντζο Πιζάνι στην εκκλησία της Αγίας Αναστασίας στη Βερόνα. Στην ίδια πόλη ολοκλήρωσε επίσης το άγαλμα του Scipione Maffei (1756) καθώς και τα αγάλματα του της *Madonna del Rosario* και του Αγίου Δομίνικου για την Δομινικανή Μονή. Γλυπτά του υπάρχουν ακόμη στην Εκκλησία του Χριστού στο Ρέτζο Εμίλια καθώς και στον Καθεδρικό της Μάντουα. Ανάμεσα στους αξιομνημόνευτους μαθητές του ήταν ο Τζοβάννι Πάολο Ντεβέρε (Giovanni Paolo Devere).

Απεβίωσε στο Μπρέσλαου.

## Παραπομπές


Κατηγορία:Ιταλοί γλύπτες
Φιλίππο Αμπιάτι

Ο **Φιλίππο Αμπιάτι** (ιταλ.: Filippo Abbiati, 1640–1715) ήταν Ιταλός ζωγράφος της πρώιμης περιόδου του μπαρόκ. Δραστηριοποιήθηκε κυρίως στην Λομβαρδία και το Τορίνο, μαζί με τον Αντρέα Λαντσάνι (Andrea Lanzani) και τον Στέφανο Μαρία Λενιάνι (Stefano Maria Legnani). Θεωρείται ένας από τους εξέχοντες μανιεριστές εκπροσώπους της Σχολής της Λομβαρδίας.

Γεννήθηκε στο Μιλάνο και ήταν μαθητής του Αντόνιο Μπούσκα. Ανάμεσα στους δικούς του μαθητές ήταν οι Αλεσσάντρο Μανιάσκο (Alessandro Magnasco), Πιέτρο Μάτζι και Τζουζεππε Ριβόλα. Μαζί με τον Bianchi, ζωγράφισε τον τρούλο στον ιερό ναό του *Sant'Alessandro Martire* στο Μιλάνο. Ο Αμπιάτι φιλοτέχνησε επίσης τον *Άγιο Ιωάννη που κηρύττει στην έρημο* για εκκλησία στο Σαρόννο.

Απεβίωσε στο Μιλάνο.


File:Filippo_Abbiati_-_S._Carlo_entra_a_Milano.jpg|*Ο Άγιος Κάρολος Μπορρομέο εισέρχεται στο Μιλάνο*, 1670-80, Μιλάνο, Duomo
File:Filippo_Abbiati-Concile_d'Ephèse.jpg|*Εμφάνιση της Παρθένου στην Σύνοδο της Εφέσου*, Αβινιόν, Fondation Calvet


## Παραπομπές


## Επιπλέον ανάγνωση

*
* Getty ULAN entry.

Κατηγορία:Ιταλοί ζωγράφοι του 17ου αιώνα
Κατηγορία:Ζωγράφοι του Μπαρόκ
Κατηγορία:Ιταλοί ζωγράφοι του 18ου αιώνα
Οίκος των Βάσα

Ο **Οίκος των Βάσα** (σουηδικά: Βάσα (Vasa), πολωνικά: Βάζα (Waza)) είναι ένας δυναστικός Οίκος που είχε μέλη βασιλείς της Σουηδίας (1523-1654), της Ένωσης της Πολωνίας με το μεγάλο δουκάτο της Λιθουανίας (1587-1668) και έναν αυτοκράτορα της Ρωσίας (1610-1613). Στη Σουηδία διαδέχθηκε τον Οίκο του Όλντενμπουργκ και τους επτά βασιλείς των Βάσα διαδέχθηκαν οι Βίττελσμπαχ. Στην Πολωνία-Λιθουανία οι τρεις βασιλείς των Βάσα είχαν διαδεχθεί τον Οίκο των Γιαγκελλόνων. Στη Ρωσία ένας Βάσα ηγεμόνευσε μετά τον Οίκος των Ρουρικιδών και πριν τους Ρομάνοφ.

## Οι ηγεμόνες
* Γουσταύος Α' βασ. της Σουηδίας (1523-1560)
* Έρικ ΙΔ' βασ. της Σουηδίας (1560-68), πρώτος υιός του προηγουμένου
* Ιωάννης Γ' βασ. της Σουηδίας (1568-1592), υιός του προηγουμένου
* Σιγισμούνδος Γ' βασ. της Σουηδίας (1592-1599) και της Πολωνίας-Λιθουανίας (1587-1632)
* Βλαδίσλαος Δ' βασ. της Πολωνίας-Λιθουανίας (1632-1648) και αυτ. της Ρωσίας (1610-1613), υιός του προηγουμένου
* Ιωάννης Β' βασ. της Πολωνίας-Λιθουανίας (1648-1668), αδελφός του προηγουμένου
* Κάρολος Θ' βασ. της Σουηδίας (1604-1611), δεύτερος υιός του Γουσταύου Α'
* Γουσταύος Β' βασ. της Σουηδίας (1611-1632), υιός του προηγουμένου
* Χριστίνα βασ. της Σουηδίας (1632-1654).

## Γενεαλογία των Βάσα

## Πινακοθήκη

Gustav Vasa.jpg|Γουσταύος Α΄ βασ. της Σουηδίας
Erik XIV (1533-1577) Domenicus Verwildt.jpg|Έρικ ΙΔ' βασ. της Σουηδίας
John III of Sweden.jpg|Ιωάννης Γ΄ βασ. της Σουηδίας
Charles IX of Sweden.jpg|Κάρολος Θ΄ βασ. της Σουηδίας
Zygmunt III w stroju koronacyjnym.jpg|Σιγισμούνδος Γ΄ βασ. της Πολωνίας-Λιθουανίας και (Α΄) της Σουηδίας
Catalina Vasa.JPG|Αικατερίνη Βάσα, μητέρα του Καρόλου Ι΄ των Βίττελσμπαχ, βασ. της Σουηδίας
Attributed to Jacob Hoefnagel - Gustavus Adolphus, King of Sweden 1611-1632 - Google Art Project.jpg|Γουσταύος Β΄ Αδόλφος βασ. της Σουηδίας
Rubens Prince Władysław Vasa.jpg|Βλαδίσλαος Δ΄ βασ. της Πολωνίας-Λιθουανίας και αυτ. της Ρωσίας
John II Casimir Vasa 1.PNG|Ιωάννης Β΄ Καζιμίρ βασ. της Πολωνίας-Λιθουανίας
Swedish queen Drottning Kristina portrait by Sébastien Bourdon stor.jpg|Χριστίνα βασ. της Σουηδίας


## Πηγές
* "Sweden". World Statesmen. Retrieved 19 January 2015
* Gunilla Petersén, "From the History of the Royal Court Orchestra 1526–2007"
* http://www.ne.se/lang/gustav-vasa
* Brev av Gustav Vasa (Letters of Gustav Vasa) edited by Nils Edén, Norstedts, Stockholm, 1917
* Peterson, Gary Dean (1 January 2007). Warrior Kings of Sweden: The Rise of an Empire in the Sixteenth and Seventeenth Centuries. McFarland. pp.&nbsp;31–. ISBN 978-0-7864-2873-1. Retrieved 6 July 2013.

## Εξωτερικοί σύνδεσμοι
* 

Βασα
Βασα
Τατιάνα Παπαμόσχου

Η **Τατιάνα Παπαμόσχου** (Αθήνα, 1964) είναι Ελληνίδα ηθοποιός της τηλεόρασης, του κινηματογράφου και του θεάτρου.

Είναι περισσότερο γνωστή για τον ρόλο της ως Ιφιγένεια, στην ομώνυμη ταινία, του Μιχάλη Κακογιάννη, του 1977, ρόλος που της χάρισε βραβείο Α' Γυναικείου Ρόλου στο Φεστιβάλ Θεσσαλονίκης, την ίδια χρονιά.

## Βιογραφία
Σπούδασε στη Δραματική Σχολή του Εθνικού Θεάτρου ενώ παράλληλα παρακολούθησε μαθήματα πιάνου στο Εθνικό Ωδείο Αθηνών. Σε ηλικία μόλις 13 ετών έκανε το κινηματογραφικό της ντεμπούτο στην ταινία του Μιχάλη Κακογιάννη, Ιφιγένεια, ρόλος που της χάρισε και το Βραβείο Α' Γυναικείου Ρόλου στο Φεστιβάλ Θεσσαλονίκης το 1977. Ενώ και η ταινία βραβεύθηκε με το βραβείο Α' Καλύτερης Ταινίας. Στα χρόνια που ακολούθησαν συμμετείχε σε μερικές ακόμα μεγάλου μήκους ταινίες: *Γενέθλια πόλη*, *Γαλάζια εξορία* και *[[Τεστοστερόνη (ταινία)|Τεστοστερόνη]]* κ.ά. Επίσης, συμμετείχε και σε μικρού μήκους ταινίες, αλλά και σε τηλεταινίες. Η ταινία *Γενέθλια πόλη* της χάρισε κι ένα *κρατικό βραβείο Β' γυναικείου ρόλου*.

Η ενασχόληση της με το θέατρο ξεκινά από το 1986, όπου συμμετείχε στο Θέατρο της οδού Κυκλάδων, στην παράσταση *Συμφορά από το πολύ μυαλό*, αργότερα στην παράσταση *Εκάβη* σε συνεργασία με το Προσκήνιο του Αλέξη Σολομού. Έχει συνεργαστεί και με το Θεσσαλικό Θέατρο, αρχής γενομένης από το 1991, συνεργασία που συνεχίστηκε για αρκετά χρόνια. Ενώ, από το 1992 έως το 1995 συνεργάστηκε και με το Εθνικό Θέατρο. Από το 2000 έως το 2008 είχε το δικό της θεατρικό εργαστήρι και συνεργαζόταν με το 2ο δημοτικό σχολείο Βούλας, σκηνοθετώντας κιόλας και τέσσερις παραστάσεις έως τώρα. Τέλος, από το 2009, είχε για έναν χρόνο εργαστήρι ενηλίκων στον Μικρό Χώρο Τέχνης στη Γλυφάδα.

Περί το 1987, άρχισε να ασχολείται και με την τηλεόραση, συμμετέχοντας στη σειρά *Μπουρίνι,* της ΕΡΤ2. Μεταξύ αρκετών τηλεοπτικών της συμμετοχών, συμμετείχε σε σειρές όπως *Το σπίτι της θείας*, *Η παρέλαση*, *[[Οι φρουροί της Αχαΐας]]*, *[[Ανατομία ενός εγκλήματος (ελληνική σειρά)|Ανατομία ενός εγκλήματος]]*, *Κρυφά μονοπάτια*, *[[Η αίθουσα του θρόνου]]*, *Γιούγκερμαν* κ.ά.

## Φιλμογραφία
### Τηλεόραση

### Κινηματογράφος

## Παραπομπές


## Εξωτερικοί σύνδεσμοι
*Tatiana Papamoschou στο IMDb
*Τατιάνα Παπαμόσχου στο Cine.gr

Κατηγορία:Έλληνες σκηνοθέτες θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Γκρεγκόριο ντι Τσέκκο

Ο **Γκρεγκόριο ντι Τσέκκο** (ιταλ.:Gregorio di Cecco), μερικές φορές αναφέρεται και ως **Γκρεγκόριο ντι Τσέκκο ντα Λούκκα** (ιταλ.:Gregorio di Cecco da Lucca) ή *Gregorio da Lucca di Cecco* ήταν Ιταλός ζωγράφος της Σχολής της Σιένα, κατά την πρώιμη Αναγέννηση. Γεννήθηκε στη Σιένα περίπου το 1390 και πέθανε μετά το 1424. Ήταν μαθητής του Ταντέο ντι Μπάρτολο (Taddeo di Bartolo) με τον οποίο αργότερα συνεργάστηκε.


File:Gregorio_di_Cecco._Adorazioni_dei_magi,_ca.1420,_Svizzera,_Coll._privata.jpg|* Η προσκύνηση των Μάγων*, 1420, ιδιωτική συλλογή
File:Gregorio_di_Cecco_di_Luca._Polyptych_Tolomei._1423._Siena,_Pinacoteca..jpg|*Πολύπτυχο Tolomei*, 1423, Σιένα, Museo dell'Opera del Duomo
File:Gregorio_di_Cecco._Crocifissione._1423,_Siena,_Museo_dell'Opera.jpg|*Πολύπτυχο Tolomei : Η Σταύρωση (πρεντέλλα)*, 1423, Σιένα, Museo dell'Opera del Duomo
File:Gregorio_di_Cecco._The_Marriage_of_the_Virgin._ca.1423._London_NG.jpg|*Οι γάμοι της Παρθένου*, 1423, Λονδίνο, Εθνική Πινακοθήκη     
File:Gregorio_di_Cecco._Nativita_delle_Vergine._1423_Roma,_Pinacoteca_Vaticana.jpg|*Η γέννηση της Παρθένου*, 1423, Ρώμη, Βατικανή Πινακοθήκη     
File:Gregorio_di_Cecco.Madonna_enthroned_with_Angels.XV_cent._Liechtenstein_museum.jpg|* Παρθένος και Βρέφος ένθρονοι με αγίους και αγγέλους*, Βιέννη, Liechtenstein Museum


## Παραπομπές


## Εξωτερικοί σύνδεσμοι
* ''The Crucifixion with Saint Francis of Assisi - Saint John the Baptist - Mary Magdalene'' triptych by Gregorio di Cecco da Lucca

Κατηγορία:Ιταλοί ζωγράφοι του 15ου αιώνα
Κατηγορία:Σχολή της Σιένα
Κατηγορία:Ζωγράφοι της Αναγέννησης
Πιέτρο ντι Ντομένικο

Ο **Πιέτρο ντι Ντομένικο** (Pietro di Domenico), γνωστός και ως **Πιέτρο ντι Ντομένικο ντα Σιένα** (1457–1506) ήταν Ιταλός ζωγράφος της Αναγέννησης.

Λίγα είναι γνωστά για τον βίο του. Γεννήθηκε, εργάστηκε και έζησε όλα του τα χρόνια στη Σιένα και η τεχνοτροπία του ακολουθεί τις γραμμές της Σχολής της Σιένα, ενώ είναι εμφανής η επιρροή του ζωγράφου Λούκα Σινιορέλλι (Luca Signorelli). Κατά κύριο λόγο φιλοτέχνησε έργα θρησκευτικού περιεχομένου για εκκλησίες της πόλης του. Ένα από τα έργα του αποτελεί μέρος της συλλογής του York Museums Trust.

Απεβίωσε στη Σιένα το 1506.


File:Pietro_di_domenico,_pietà_coi_ss._crescenzio_e_rocco,_1490_circa,_da_duomo_di_grosseto_01.JPG|*Pietà με αγίους*, 1490, Γκροσσέτο, Museo archeologico e d'arte della Maremma
File:Assunzione_madonna_(P._di_domenico).jpg|*Η γέννησης του Χριστού και η ανάληψη της Παρθένου*, Radicondoli, Collegiata
File:PIETRO_DI_DOMENICO_SIENA_CIRCA_1457_-_CIRCA_1533_THE_MADONNA_AND_CHILD_WITH_SAINTS_PETER_AND_PAUL.jpg|* Παρθένος και Βρέφος με τους αγίους Πέτρο και Παύλο*, ιδιωτική συλλογή


## Παραπομπές


## Εξωτερικοί σύνδεσμοι

*''Italian Paintings: Sienese and Central Italian Schools'', a collection catalog containing information about Domenico and his works (see index; plate 73).

 
Κατηγορία:Ιταλοί ζωγράφοι του 15ου αιώνα
Κατηγορία:Σχολή της Σιένα
Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης
Πιπέρι (αποσαφήνιση)

Με τον όρο **πιπέρι** μπορεί να αναφέρεται:

*Το φυτό πέπερι το μέλαν ή ο καρπός του και οι διάφορες ποικιλίες του
*Το φυτό μπαχάρι και οι καρποί του, γνωστό και ως *αγγλικό πιπέρι* ή *πιπέρι της Τζαμάικας*
*Το Πιπέρι Αλοννήσου, νησί των Σποράδων
Μπαρτολομέο Νερόνι

Ο **Μπαρτολομέο Νερόνι** (Bartolomeo Neroni, περ. 1505-1571) ήταν Ιταλός ζωγράφος, γλύπτης, αρχιτέκτονας και μηχανικός που ακολουθούσε την τεχνοτροπία της Σχολής της Σιένας. Γεννήθηκε και έζησε όλη του την ζωή στην εν λόγω πόλη.

## Βίος και έργο
Επηρεάστηκε σημαντικά από τους Ντομένικο Μπεκκαφούμι (Domenico Beccafumi) και Μπαλντασσάρε Περούτσι (Baldassare Peruzzi), ενώ αναφέρεται από τον Βαζάρι στο έργο του *[[ Οι βίοι των πλέον εξαίρετων ζωγράφων, γλυπτών και αρχιτεκτόνων]]* πως ήταν μαθητής του *[[Il Sodoma]]*, ως *Riccio Sanese*.

Πρόκειται για καλλιτέχνη με πολυσχιδές έργο που καλύπτει πεδία όπως η ζωγραφική, η γλυπτική και η εικονογράφηση χειρογράφων. Επίσης ήταν ικανότατος αρχιτέκτων και μηχανικός του στρατού. Παρ' όλα αυτά τα περισσότερα από τα έργα του ήταν βραχύβια και δεν σώζονται. Ως κυριότερο έργο του θεωρείται το μανιεριστικό *Η Στέψη της Παρθένου*, το οποίο σήμερα εκτίθεται στην Εθνική Πινακοθήκη της Σιένας (*Pinacoteca Nazionale di Siena*).


File:Il_riccio_(bartolomeo_neroni),_natività_della_vergine,_1560-70_ca,_da_pal_ducale,_lucca.JPG|*Η γέννηση της Παναγίας*, 1560-70, Λούκκα, Museo nazionale di Villa Guinigi
File:Come_benedetto_manda_mauro_in_francia_e_placido_in_sicilia.jpg|*Ιστορίες του Αγίου Βενεδίκτου*, επαρχία της Σιένας, Αββαείο του Monte Oliveto Maggiore
File:Bartolomeo_neroni_(il_riccio),_cristo_in_pietà,_testa_di_bara_dalla_chiesa_della_misericordia_di_grosseto.JPG|*Ο Χριστός νεκρός*, Γκροσσέτο, Museo archeologico e d'arte della Maremma
File:Bartolomeo_neroni,_madonna_e_santiza_un_fanciullo,_1570_ca.,_da_compagnia_di_s._ansano_poi_s._michele_al_monte_di_s._donato.JPG|*Παρθένος και Βρέφος με αγίους*, 1570, Σιένα, Museo diocesano  


## Παραπομπές


## Εξωτερικοί σύνδεσμοι
* 

Κατηγορία:Ιταλοί ζωγράφοι του 16ου αιώνα
Κατηγορία:Ιταλοί γλύπτες
Κατηγορία:Ιταλοί αρχιτέκτονες
Κατηγορία:Σχολή της Σιένα
Κατηγορία:Ζωγράφοι της Αναγέννησης
Κατηγορία:Γλύπτες της Αναγέννησης
Κατηγορία:Αρχιτέκτονες της Αναγέννησης
Κατηγορία:Ιταλοί μηχανικοί
Οργανισμός Πνευματικών Αθλημάτων

Ο **Οργανισμός Πνευματικών Αθλημάτων** (αγγλικά: *Mind Sports Organisation*, MSO) είναι μια ένωση για την προώθηση των αθλημάτων που αφορούν τις πνευματικές δεξιότητες όπως μπριτζ, σκάκι, γκο, μάστερμαϊντ και σκραμπλ. Από το 1997 διοργανώνεται κάθε χρόνο στην Αγγλία η Ολυμπιάδα Πνευματικών Αθλημάτων (Mind Sports Olympiad).

Ο MSO ιδρύθηκε σε συνδυασμό με την πρώτη Ολυμπιάδα Πνευματικών Αθλημάτων. Εκτός από το κύριο γεγονός, πάντα στην Αγγλία και συνήθως στο Λονδίνο, υποστηρίζει παρόμοιες εκδηλώσεις όπως και στο Μιλάνο, στη Νότια Κορέα, αλλά και στην Πράγα.

## Παραπομπές


## Εξωτερικοί σύνδεσμοι
* 

Κατηγορία:Αθλητικές οργανώσεις
WSOP

Το **WSOP** (*World Series of Poker*, *Παγκόσμια Σειρά Πόκερ*) είναι μια σειρά από τουρνουά πόκερ και διεξάγεται κάθε χρόνο στο Λας Βέγκας των ΗΠΑ, ενώ από το 2005 χρηματοδοτείται από την εταιρεία Caesars Entertainment (γνωστή ως Harrah's Entertainment μέχρι το 2010). Χρονολογείται από το 1970, όταν ο Μπένι Μπίνιον κάλεσε επτά από τους πιο γνωστούς παίκτες του πόκερ στο Horseshoe Casino για ένα τουρνουά.

Ο νικητής κάθε διοργάνωσης λαμβάνει ένα WSOP bracelet και ένα χρηματικό έπαθλο με βάση τον αριθμό των συμμετεχόντων και τα ποσά buy-in. Με τα χρόνια, έχει αυξηθεί τόσο ο αριθμός των γεγονότων όσο και ο αριθμός των συμμετεχόντων. Κάθε χρόνο, το WSOP κορυφώνεται με το «$10,000 no-limit hold'em Main Event», το οποίο, από το 2004, έχει προσελκύσει χιλιάδες συμμετέχοντες. Ο νικητής λαμβάνει ένα βραβείο πολλών εκατομμυρίων δολαρίων σε μετρητά και ένα βραχιόλι, το οποίο έχει γίνει το πιο πολυπόθητο βραβείο το οποίο ένας παίκτης του πόκερ μπορεί να κερδίσει. Ο νικητής του «World Series of Poker Main Event» θεωρείται ότι είναι ο Παγκόσμιος Πρωταθλητής του πόκερ.

Από το 2014, το WSOP αποτελείται από 65 εκδηλώσεις, περιλαμβάνοντας τις περισσότερες σημαντικές παραλλαγές του πόκερ. Ωστόσο, τα τελευταία χρόνια, πάνω από τα μισά από τα γεγονότα που έχουν παραλλαγές του Texas Hold 'em. Οι εκδηλώσεις λαμβάνουν χώρα παραδοσιακά μία ημέρα ή κατά τη διάρκεια αρκετών συνεχόμενων ημερων κατά τη διάρκεια της σειράς, τον Ιούνιο και τον Ιούλιο. Ωστόσο, αρχής γενομένης από το 2008, το τελικό τραπέζι του Main Event καθυστέρησε μέχρι το Νοέμβριο. Το τελικό τραπέζι του 2012 ξεκίνησε τον Οκτώβριο, λόγω των προεδρικών εκλογών στις Ηνωμένες Πολιτείες.

## Παραπομπές


## Εξωτερικοί σύνδεσμοι
* 

Κατηγορία:Πόκερ
Ερρίκος ΙΔ΄ της Σουηδίας

Ο **Ερρίκος ΙΔ΄** (σουηδ. *Erik XIV*, 13 Δεκεμβρίου 1533 - 26 Φεβρουαρίου 1577) ήταν βασιλιάς της Σουηδίας (1560 - 1568), από τον Οίκο των Βάσα. Ήταν ο πρωτότοκος υιός του Γουσταύου Α΄ της Σουηδίας και της Αικατερίνης των Ασκάνια, κόρης του Μάγκνους Α΄ της Σαξονίας-Λάουενμπουργκ. Από το 1561 που κατέκτησε την Εσθονία, ήταν και ηγέτης της.

Οι Σουηδοί βασιλείς Ερρίκος ΙΔ΄ (1560 - 1568) και Κάρολος Θ΄ (1604 - 1611) έχουν την αρίθμησή τους σύμφωνα με τη μυθική ιστορία της χώρας, ενώ στην πραγματικότητα είναι *Ερρίκος Θ΄* και *Κάρολος Γ΄*.

Αν και εθεωρείτο έξυπνος και ικανός καλλιτεχνικά και φιλόδοξος στην πολιτική, από την αρχή της βασιλείας του εμφάνισε σημεία νοητικής διαταραχής που εξελίχθηκε σε παράνοια, ιδίως μετά από τους φόνους μερικών μελών της οικογένειας των Στούρε που έκανε. Αφού καθαιρέθηκε, φυλακίστηκε. Μάλλον δολοφονήθηκε, διότι η εξέταση των λειψάνων του επιβεβαίωσε ότι δηλητηριάστηκε από αρσενικό.

## Οικογένεια
Με την πρώτη παλλακίδα του, Άγκντα Πέρσντοττερ, είχε δύο φυσικά τέκνα:
* Βιργκίνια Έρικσντοττερ (1559 - 1633).
* Κονστάντια Έρικσντοττερ (1560 - 1649).
* Λουκρέτια Έρικσντοττερ (1564 - μετά το 1574).

Από τη δεύτερη παλλακίδα, Κάριν Γιάκομπσντοττερ απέκτησε ένα τέκνο:

* παιδί (; - μετά το 1565).

Με την τρίτη, την Κάριν Μόνσντοτερ, την οποία παντρεύτηκε μοργανατικά (1568), είχαν τέσσερα τέκνα:
* Σίγκριντ (1566 - 1533).
* Γκούσταφ (1568 - 1607).
* Χένρικ (1570 - 1574).
* Άρνολντ (1572 - 1573).
## Πρόγονοι



## Παραπομπές


## Πηγές

*Lars Ericson in Johan III, ISBN 91-85057-47-9, p. 109
*Eric XIV biography, XS4All
*Almgren, H. Löwgren, A och Bergström, B. (2007) Alla Tiders Historia Gleerups Utbildning AB page 117
*Dahlström, G och Swahn, J-Ö (red). (1984) Bra Böckers Lexikon Bra Böcker AB. Book nr 7-page 76
*"Eric XIV.". The American Cyclopædia. 1879.

Κατηγορία:Βασιλείς της Σουηδίας
Κατηγορία:Οίκος των Βάσα
Ένωση Διεθνών Ομοσπονδιών Θερινών Ολυμπιακών Αγώνων

Η **Ένωση Διεθνών Ομοσπονδιών Θερινών Ολυμπιακών Αγώνων** (αγγλικά: *Association of Summer Olympic International Federations*, **ASOIF**) είναι σύνδεσμος αναγνωρισμένος από τη Διεθνή Ολυμπιακή Επιτροπή, μέλη του οποίου είναι οι διεθνείς ομοσπονδίες αθλημάτων τα οποία περιλαμβάνονται στους Θερινούς Ολυμπιακούς Αγώνες. Σήμερα η ASOIF αριθμεί 28 ομοσπονδίες μέλη.

## Ιστορία
Στις 30 Μαΐου του 1983, οι 21 διεθνείς ομοσπονδίες των αθλημάτων που περιλαμβάνονταν στο πρόγραμμα των Θερινών Ολυμπιακών Αγώνων του 1984, αποφάσισαν να σχηματίσουν την Ένωση Διεθνών Ομοσπονδιών Θερινών Ολυμπιακών Αγώνων (ASOIAF). Το 2013 η ASOIF γιόρτασε τα 30 χρόνια από την ίδρυσή της το 1983. Με την ευκαιρία αυτή, η ASOIF παρήγαγε μια λεπτομερή δημοσίευση με τα επιτεύγματα της μέχρι σήμερα και το όραμά της για το μέλλον.

## Παραπομπές


## Εξωτερικοί σύνδεσμοι
* 

Κατηγορία:Διεθνής Ολυμπιακή Επιτροπή
Κατηγορία:Διεθνείς αθλητικές ομοσπονδίες
Ιωάννης Γ΄ της Σουηδίας

Ο **Γιόχαν Γ΄**, εξελληνισμένα Ιωάννης (*Johan III*, 20 Δεκεμβρίου 1537 - 17 Νοεμβρίου 1592) ήταν βασιλιάς της Σουηδίας (1568-1592) από τον Οίκο των Βάσα. Ήταν ο δευτερότοκος υιός τού Γουσταύου Α' βασιλιά της Σουηδίας και της δεύτερης συζύγου του Μαργαρίτας Λέιγιονχουβουντ.

## Βιογραφία
Αυτοανακηρύχθηκε δούκας, μετά μέγας πρίγκιπας, της Φινλανδίας.

Από την πρώτη σύζυγό του Αικατερίνη Γιαγκελλόνων, κόρη του Σιγισμούνδου Α΄ της Πολωνίας, παιδιά του ήταν:
* Σιγισμούνδος Γ΄ 1566 - 1632, βασιλιά της Σουηδίας και της Πολωνίας.
* Άννα 1568 - 1625.

Με τη δεύτερη σύζυγό του Γκουνίλα Μπιέλκε είχε το
* Ιωάννης 1589 - 1618, δούκα του Έστεργκετλαντ, σύζυγο της Μαρίας Βάσα, κόρης του Καρόλου Θ΄ βασιλιά της Σουηδίας.

Με την παλλακίδα του Κάριν κόρη του Χανς είχε:
* (νόθη) Σοφία.
* (νόθη) Λουκρητία.

## Πρόγονοι



## Πηγές
* Michael Roberts, The Early Vasas: A History of Sweden 1523-1611 (1968); Jan Glete, War and the State in Early Modern Europe: Spain, the Dutch Republic, and Sweden as Fiscal-Military States, 1500-1660 (2002)

Κατηγορία:Βασιλείς της Σουηδίας
Κατηγορία:Οίκος των Βάσα
Τάμμε Χάνκεν

Ο **Τάμμε Χάνκεν** (*Tamme Hanken*, 16 Μαΐου 1960 - 10 Οκτωβρίου 2016) ήταν Γερμανός τηλεπαρουσιαστής.

## Βιογραφία
Γεννήθηκε στις 16 Μαΐου 1960 στο Φίλζουμ της Ανατολικής Φριζίας. Φοίτησε αγροτική οικονομία και ανέλαβε το πατρικό του αγρόκτημα, αλλά σταδιακά ειδικεύτηκε στην παραδοσιακή κτηνιατρική. Η ενασχόλησή του με την παραδοσιακή κτηνιατρική εστίασε το τηλεοπτικό ενδιαφέρον των θαυμαστών του. Η τηλεόραση γύρισε 30 τηλεοπτικά επεισόδια.
Πέθανε στις 10 Οκτωβρίου 2016 από καρδιακή ανεπάρκεια.

## Παραπομπές


Κατηγορία:Γερμανοί τηλεπαρουσιαστές
Πέτρος Οικονομάκος

Ο **Πέτρος Οικονομάκος** (Γύθειο 1890 - Αθήνα 1985), του Λεωνίδα, ήταν Έλληνας αξιωματικός της Πολεμικής Αεροπορίας.

## Σταδιοδρομία
Σπούδασε στην Γαλλική Σχολή Οδηγών Αεροπόρων Θεσσαλονίκης, μετά στη Σχολή Αεροπορικής Υπηρεσίας της Λάρισας και σε άλλες σχολές.

Πολέμησε σε όλους τους πολέμους και έλαβε μέρος στις εκστρατείες στη Ρωσία και στην Μικρά Ασία.

Η καριέρα του ξεκίνησε από το Πυροβολικό και το 1916 αποσπάστηκε στο σώμα της Αεροπορίας, όπου υπηρέτησε ως την αποστρατεία του, με τον βαθμό του Αντιπτεράρχου. Την περίοδο 1933-35 ήταν γενικός διευθυντής του Υπουργείου Αεροπορίας.

Χρημάτισε υφυπουργός Αεροπορίας (13 Φεβρουαρίου 1937 - 20 Απριλίου 1941) στις κυβερνήσεις του Μεταξά και του Κορυζή.

Ήταν παντρεμένος με τη Βασιλική Χατζηιωάννου, με την οποία απέκτησε έναν γιο και μία κόρη.

## Παραπομπές


Κατηγορία:Έλληνες αξιωματικοί της Πολεμικής Αεροπορίας
Κατηγορία:Έλληνες υφυπουργοί Αεροπορίας
Κατηγορία:Έλληνες αξιωματικοί του πυροβολικού
Καϊτζάκ Λευκωσίας

Η **Καϊτζάκ Λευκωσίας** ήταν μία κυπριακή ποδοσφαιρική ομάδα των Αρμενίων της Κύπρου με έδρα τη Λευκωσία. Ιδρύθηκε το 1957. Έδρα της ομάδας ήταν το Παλιό Γ.Σ.Π.. Είχε συμμετάσχει 2 φορές στο πρωτάθλημα Β΄ κατηγορίας. Η ονομασία της ομάδας στα ελληνικά σημαίνει αστραπή.

## Ιστορία
Η Καϊτζάκ Λευκωσίας εντάχθηκε στην Κυπριακή Ομοσπονδία Ποδοσφαίρου (ΚΟΠ) το Δεκέμβριο του 1961 ως ομάδα Β΄ κατηγορίας. Η πρώτη της συμμετοχή στο πρωτάθλημα ήταν την περίοδο 1961-62. Την περίοδο εκείνη η Β΄ κατηγορία ήταν χωρισμένη σε γεωγραφικές περιφέρειες. Η Καϊτζάκ συμμετείχε στον όμιλο Λευκωσίας-Κερύνειας. Στο κύπελλο Κύπρου 1961-62 αποκλείστηκε στον Α΄ γύρο από την Ομόνοια. Την περίοδο 1962-63 συμμετείχε στον όμιλο Λευκωσίας-Κερύνειας-Αμμοχώστου. Στο κύπελλο Κύπρου 1962-63 αποκλείστηκε στον Α΄ γύρο από την Ανόρθωση. Τις επόμενες περιόδους δεν συμμετείχε στο πρωτάθλημα καθώς ζητούσε αναστολή συμμετοχής από την ΚΟΠ. Το 1968 διαγράφηκε από την ομοσπονδία κατόπιν δική του απόφασης.





1Η Β΄ κατηγορία ήταν χωρισμένη σε τρεις ομίλους. Η Καϊτζάκ συμμετείχε στον όμιλο Λευκωσίας-Κερύνειας.
2Η Β΄ κατηγορία ήταν χωρισμένη σε τρεις ομίλους. Η Καϊτζάκ συμμετείχε στον όμιλο Λευκωσίας-Κερύνειας-Αμμοχώστου.


## Παραπομπές


## Πηγές
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αρμενική διασπορά στην Κύπρο
Βεζίρης (σκάκι)

Ο **βεζίρης** (*wazir* ή *vizir*) είναι ανορθόδοξος πεσσός στο σκάκι που κινείται όπως ο πύργος, αλλά μόνο κατά ένα τετράγωνο και συνήθως σημειογραφείται με το σύμβολο **W**.

Στο λήμμα αυτό, ο βεζίρης συμβολίζεται ως ανεστραμμένος πύργος.

## Ιστορία
Ο βεζίρης είναι πολύ παλιό σκακιστικό κομμάτι, καθώς εμφανίζεται σε ορισμένες πολύ πρώιμες παραλλαγές του παιχνιδιού, όπως το Σκάκι του Ταμερλάνου. Ο στρατηγός στο Σιάνγκτσι κινείται όπως ο βεζίρης, αλλά έχει κάποιους πρόσθετους περιορισμούς που αφορούν το πώς και το πού μπορεί να κινηθεί ή να απειλήσει. Υπάρχει επίσης σε ορισμένες ιστορικές παραλλαγές του Σόγκι, όπως η μεγάλη έκδοσή του ως Ντάι σόγκι (15×15), με το όνομα *μαινώμενος κάπρος* (κινεζικά: 嗔猪).

Το όνομα βεζίρης (αραβικά: وزير) σε αρκετές Δυτικές και Νοτιοασιατικές γλώσσες σημαίνει "υπουργός", αλλά στην ελληνική γλώσσα χρησιμοποιείται εξ ίσου το βεζίρης. Βεζίρης είναι επίσης το αραβικό όνομα για το κομμάτι της βασίλισσας στο συμβατικό σκάκι.

## Αξία
Ο βεζίρης έχει λίγο μεγαλύτερη αξία από ένα πιόνι, καθώς από μόνος του δεν είναι πολύ ισχυρότερος από ένα πιόνι. Ως πρόσθετη ισχύ όμως για άλλα κομμάτια αξίζει περίπου όσο μισός ίππος (λίγο παραπάνω ή λίγο παρακάτω αναλόγως με τη θέση). Παρά το γεγονός ότι το κομμάτι φερζ είναι λευκοτετράγωνο ή μαυροτετράγωνο, είναι στην πραγματικότητα πιο ισχυρό από τον βεζίρη στη φάση του ανοίγματος, λόγω της μεγαλύτερης κινητικότητας που έχει προς τα εμπρός.

## Φινάλε με βεζίρη

Ισχύουν γενικά:
* Τρεις βεζίρηδες και ένας βασιλιάς μπορούν να επιτύχουν ματ σε έναν μοναχικό βασιλιά, αλλά δεν είναι εύκολο.
* Δύο βεζίρηδες και ένας βασιλιάς μπορούν να φέρουν σε κατάσταση πατ έναν μοναχικό βασιλιά, αλλά επίσης δεν είναι εύκολο.

Το φινάλε του πύργου εναντίον βεζίρη είναι νικηφόρο για τον πύργο, εκτός από δύο ισόπαλες θέσεις με φρούριο που κάνει ο βεζίρης. Το δίδυμο βεζίρης και φερζ δεν μπορούν να επιτύχουν ματ σε έναν μοναχικό βασιλιά, με εξαίρεση την περίπτωση που ο μοναχικός βασιλιάς είναι σημαντικά κοντά σε μια γωνία ιδίου χρώματος με αυτό του φερζ. Ο συνδυασμός του ίππου με βεζίρη, ο συνδυασμός της καμηλοπάρδαλης με βεζίρη, καθώς και εκείνος της καμήλας με βεζίρη, μπορούν με ορισμένες προϋποθέσεις να επιτύχουν ματ σε έναν μοναχικό βασιλιά. Το 4,29% των θέσεων με ίππο και βεζίρη εναντίον ενός μοναχικού βασιλιά είναι ισόπαλες με φρούριο.

## Παραπομπές


Κατηγορία:Ανορθόδοξοι πεσσοί
Παγκόσμια Ομοσπονδία Μπριτζ

Η **Παγκόσμια Ομοσπονδία Μπριτζ** (αγγλικά: *World Bridge Federation*, **WBF**) είναι το διεθνές διοικητικό σώμα του πνευματικού αθλήματος μπριτζ. Η WBF είναι υπεύθυνη για τους αγώνες του παγκοσμίου πρωταθλήματος, οι περισσότεροι εκ των οποίων διεξάγονται ανά τέσσερα έτη. Τα ποιο διάσημα πρωταθλήματα είναι αυτά των εθνικών ομάδων στις κατηγορίες Open, Women και Seniors, τα οποία είναι το Bermuda Bowl, το Venice Cup και το Senior Bowl (από κοινού με τα διετή World Teams Championships) και οι ανα τετραετία World Team Olympiads, τα οποία ενσωματώθηκαν στους Παγκόσμιους Αγώνες Πνευματικών Αθλημάτων το 2008.

Η WBF ιδρύθηκε τον Αύγουστο του 1958 από τους εκπροσώπους της Ευρώπης, της Βόρειας Αμερικής και της Νότιας Αμερικής (τώρα Ζώνες 1 έως 3). Έχει συσταθεί σύμφωνα με τους νόμους της Ελβετίας ως οργανισμός «μη κερδοσκοπικού χαρακτήρα». Χάρολντ Στίρλινγκ Βάντερμπιλτ έγινε το πρώτο επίτιμο μέλος του WBF για το έργο του στην ανάπτυξη του παιχνιδιού. Η WBF περιλαμβάνει πλέον 123 εθνικές ομοσπονδίες μπριτζ με περίπου 700.000 συνδεδεμένα μέλη, οι περισσότεροι από τους οποίους συμμετέχουν σε διοργανώσεις μπριτζ σε τοπικό επίπεδο και πολλοί από τους οποίους ανταγωνίζονται σε εθνικό και διεθνές επίπεδο. Οι εθνικές ομοσπονδίες χωρίζονται σε οκτώ γεωγραφικές ζώνες. Κάθε εθνική ομοσπονδία συμφωνεί να πληροί ορισμένες προϋποθέσεις, όπως το να είναι ανοικτή σε όλους τους πολίτες και τους κατοίκους της περιοχής ευθύνης της και να προασπίσει ένα πρότυπο ηθικά αποδεκτό στην WBF.

Η Παγκόσμια Ομοσπονδία Μπριτζ διαθέτει Συνέδριο (Congress) στο οποίο κάθε εθνική ομοσπονδία έχει δικαίωμα να στείλει έναν αντιπρόσωπο. Το Συνέδριο συνέρχεται κάθε δύο χρόνια, στις World Team Olympiads και στα World Championships. Η WBF διοικείται από το Εκτελεστικό Συμβούλιο (Executive Council), το οποίο επικουρείται από τις διάφορες Επιτροπές και Συμβούλους που διορίζει.

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Μπριτζ
Κατηγορία:Αθλητικοί οργανισμοί που ιδρύθηκαν το 1948
Αμερικανισμός (αποσαφήνιση)

Η λέξη μπορεί να αναφέρεται:

* στον *[[Αμερικανισμός (ιδεολογία)]]* ως πατριωτική κουλτούρα των Η.Π.Α.
* στον Αμερικανισμός (γλωσσολογία) για να χαρακτηρίσει τις γλωσσικές διαφορές της αγγλικής γλώσσας
* στον Αμερικανισμός (αίρεση) ως αίρεση της Καθολικής Εκκλησίας
Παγκόσμια Ομοσπονδία Κολύμβησης

Η **Παγκόσμια Ομοσπονδία Κολύμβησης** (αγγλικά: *World Aquatics*, **WA**), πρώην «Διεθνής Ομοσπονδία Κολύμβησης» (γαλλικά: *Fédération Internationale de Natation*, **FINA**), είναι ο αρμόδιος οργαγισμός για τα αθλήματα του υγρού στίβου. Η FINA είναι επιφορτισμένη με πέντε αθλήματα υγρού στίβου τα οποία είναι κολύμβηση, καταδύσεις, συγχρονισμένη κολύμβηση, υδατοσφαίριση και κολύμβηση ανοικτής θάλασσας. Από το 2013, η κατάδυση αποτελεί ένα αναδυόμενο άθλημα εντός της FINA. Εδρεύει στη Λωζάννη της Ελβετίας.

## Ιστορία
Ιδρύθηκε στις 19 Ιουλίου του 1908 στο Manchester Hotel του Λονδίνου στο Ηνωμένο Βασίλειο, με την επωνυμία «Διεθνής Ομοσπονδία Ερασιτεχνικής Κολύμβησης» (*Fédération Internationale de Natation Amateur*, FINA) στα τέλη των Θερινών Ολυμπιακών Αγώνων του 1908, από τις βελγική, Βρετανική, δανική, γαλλική, φινλανδική, γερμανική, ουγγρική και σουηδική ομοσπονδίες κολύμβησης της εποχής.

## Οργανισμός
Το συνέδριο των μελών της FINA πραγματοποιείται κάθε τέσσερα χρόνια και συνήθως συμπίπτει με το Παγκόσμιο Πρωτάθλημα. Υπάρχουν δύο τύποι συνεδρίου, το κανονικό ή απλό συνέδριο, το γενικό και το τεχνικό. Ανώτατη αρχή της FINA είναι η Γενική Συνέλευση (General Congress). Τυχόν τεχνικά ζητήματα που αφορούν τα πέντε αθλήματα υγρού στίβου της FINA, αποφασίζονται από το Τεχνικό Συνέδριο (Technical Congress).

## Μέλη
Τα μέλη της FINA χωρίζονται σε πέντε ηπειρωτικές ενώσεις.

* Αφρικανική Συνομοσπονδία Κολύμβησης (CANA)
* Αμερικανική Ένωση Κολύμβησης (ASUA)
* Ασιατική Ομοσπονδία Κολύμβησης (AASF)
* Ευρωπαϊκή Ομοσπονδία Κολύμβησης (LEN)
* Ομοσπονδία Κολύμβησης Ωκεανίας (OSA)

## Λογότυπο
Το λογότυπο της ομοσπονδίας έχει εξελιχθεί με την πάροδο των ετών. Το 2008, με τη συμπλήρωση εκατό χρόνων από την ίδρυση της, παρουσιάστηκε ένα νέο λογότυπο με πέντε αστέρια. Το 2013, μία νέα εκδοχή του λογότυπου έκανε την εμφάνισή της, αυτή τη φορά με έξι αστέρια.

## Διοργανώσεις
### Γενικές
* Παγκόσμιο Πρωτάθλημα Υγρου Στίβου

### Ειδικές
#### Πρωταθλήματα
* Κολύμβηση: Παγκόσμιο Πρωτάθλημα Κολύμβησης (25 μ.)
* Υδατοσφαίριση: Γουόρλντ Λιγκ Υδατοσφαίρισης (ανδρών και γυναικών)
* Καταδύσεις: Παγκόσμια Σειρά Καταδύσεων
* Ανοικτής θάλασσας: Παγκόσμιο Πρωτάθλημα Ανοικτής Θάλασσας
* Μάστερς: Παγκόσμιο Πρωτάθλημα Μάστερς

#### Κύπελλα
* Κολύμβηση: Παγκόσμιο Κύπελλο Κολύμβησης (25 μ.)
* Υδατοσφαίριση: Παγκόσμιο Κύπελλο Υδατοσφαίρισης (ανδρών, γυναικών)
* Καταδύσεις: Παγκόσμιο Κύπελλο Καταδύσεων
* Υπερυψωμένες καταδύσεις: Παγκόσμιο Κύπελλο Υπερυψωμένων Καταδύσεων
* Ανοικτής θάλασσας: Παγκόσμιο Κύπελλο Ανοικτής Θάλασσας (10 χλμ.)
* Σγχρονισμένη κολύμβηση: Παγκόσμιο Κύπελλο Συγχρονισμένης Κολύμβησης

#### Υποδομών
* Κολύμβηση: Παγκόσμιο Πρωτάθλημα Κολύμβησης Νέων-Νεανίδων
* Υδατοσφαίριση: Παγκόσμιο Πρωτάθλημα Υδατοσφαίρισης Νέων-Νεανίδων και Παίδων-Κορασίδων
* Καταδύσεις: Παγκόσμιο Κύπελλο Καταδύσεων Νέων-Νεανίδων
* Ανοικτής θάλασσας: Παγκόσμιο Πρωτάθλημα Ανοικτής Θάλασσας Νέων-Νεανίδων
* Σγχρονισμένη κολύμβηση: Παγκόσμιο Πρωτάθλημα Συγχρονισμένης Κολύμβησης Νέων-Νεανίδων

## Παραπομπές


## Εξωτερικοί σύνδεσμοι
* 

*
Κατηγορία:Διεθνείς αθλητικές ομοσπονδίες
Κατηγορία:Ναυταθλήματα
Μιντάουγκας

Ο **Μιντάουγκας** (*Mindaugas*, Γερμανικά: *Myndowen*, Λατινικά: *Mindowe*, Ρουθενιανά: Мендог - Μέντογκ, Λευκορωσικα/Μπελαρουσικα - Міндоўг - Μιντόουγ. 1203 – φθινόπωρο 1263) ήταν ο πρώτος γνωστός Μεγάλος Δούκας της Λιθουανίας και μόνος βασιλιάς της Λιθουανίας. Λίγα είναι γνωστά για την προέλευσή του, τα πρώτα χρόνια και την άνοδό του στην εξουσία. Αναφέρεται σε μια συνθήκη το 1219 ως δούκας και το 1236 ως ηγέτης όλων των Λιθουανών. Οι σύγχρονες πηγές θεωρούν ότι η άνοδος στην εξουσία έγινε με στρατηγικούς γάμους και με την εξορία ή τη δολοφονία των αντιπάλων του. Επέκτεινε την κυριαρχία του σε περιοχές νοτιοανατολικά της Λιθουανίας κατά τις δεκαετίες του 1230 και του 1240. Το 1250 ή 1251, κατά τη διάρκεια εσωτερικών διαμαχών βαπτίστηκε Ρωμαιοκαθολικός, μια πράξη η οποία τον βοήθησε να συμμαχήσει με το Τάγμα της Λιβονίας, έναν από τους διαχρονικούς εχθρούς των Λιθουανών. Το καλοκαίρι του 1253 στέφθηκε βασιλιάς της Λιθουανίας, εξουσιάζοντας περίπου 300.000 με 400.000 ανθρώπους.

Ενώ η δεκάχρονη βασιλεία του σημαδεύτηκε από διάφορα επιτεύγματα για τη δημιουργία κράτους, συνέχισαν οι διαμάχες του Μιντάουγκας με συγγενείς και άλλους δούκες και η Σαμογιτία (Δυτική σύγχρονη «Lietuva», αλλά όχι ιστορική Λιθουανία) αντιστάθηκε στην εξουσία του. Τα κεκτημένα εδάφη στα νοτιοανατολικά δέχθηκαν επιθέσεις από τους Τατάρους. Διέλυσε τη συμμαχία με το Τάγμα της Λιβονίας το 1261, πιθανότατα αποκηρύσσοντας τον Χριστιανισμό, και δολοφονήθηκε το 1263 από τον ανιψιό του Τρενιότα και ένα αντίπαλο δούκα, τον δούκα Νταούμαντας. Οι τρεις επόμενοι διάδοχοί του δολοφονήθηκαν επίσης. Η αναταραχή συνέχισε μέχρι την άνοδο του Τραϊντένις στο τίτλο του Μεγάλου Δούκα το 1270.

Αν και η υστεροφημία του ήταν ακανόνιστη τους επόμενους αιώνες και οι απόγονοί δεν ήταν αξιόλογοι, η φήμη του εδραιώθηκε τον 19ο και 20ό αιώνα. Ο Μιντάουγκας ήταν ο μόνος βασιλιάς της Λιθουανίας, αν και οι περισσότεροι Μεγάλοι Δούκες της Λιθουανίας μετά τον Βλάντισλαβ Γιαγκέλο εξουσίαζαν ως βασιλιάδες της Πολωνίας, οι τίτλοι παρέμειναν ξεχωριστοί. 
[μικρογραφία|αριστερά|278x278εσ|Στέψη του Μιντάουγκας ως βασιλιά της [Μεγάλο Δουκάτο της Λιθουανίας|ιστορικής Λιθουανίας στο Ναβαγραντακ που ήταν η πρώτη πρωτεύουσα της χώρας, στη σύγχρονη Λευκορωσια/Μπελαρους]]

Κατηγορία:Μεγάλοι Δούκες της Λιθουανίας
Κατηγορία:Βασιλείς της Λιθουανίας
Λέσια Ουκραΐνκα

Η **Λαρίσα Πέτριβνα Κόσαχ-Κβίτκα** (Лариса Петрівна Косач-Квітка, 25 Φεβρουαρίου [Π.Η. 13 Φεβρουαρίου] 1871 – 1 Αυγούστου [Π.Η. 19 Ιουλίου] 1913), γνωστή με το λογοτεχνικό ψευδώνυμό της **Λέσια Ουκραΐνκα** (Леся Украї́нка), ήταν Ουκρανή ποιήτρια και συγγραφέας και η πιο επιφανής γυναίκα συγγραφέας στην Ουκρανική λογοτεχνία, καθώς και κύρια μορφή στο κίνημα του μοντερνισμού.

## Βιογραφία
Η Ουκραΐνκα γεννήθηκε το 1871 στη πόλη Νόβοχραντ-Βολίνσκι της Ουκρανίας και ήταν το δεύτερο παιδί της Ουκρανής συγγραφέως Όλια Ντραχομάνοβα-Κόσαχ, γνωστή με το λογοτεχνικό ψευδώνυμο Ολένα Πτσίλκα, και του Πέτρο Αντόνοβιτς Κόσαχ. Τα παιδικά της χρόνια τα πέρασε σε διάφορες πόλεις της Βολινίας, όπως το Λουτσκ, όπου μετακόμισε με την οικογένειά της το 1879. Η Λέσια είχε μάθει τις κύριες ευρωπαϊκές και σλαβικές γλώσσες, δηλαδή αγγλικά, γερμανικά, γαλλικά, ιταλικά, ελληνικά, λατινικά, πολωνικά, ρωσικά, βουλγαρικά και τη μητρική της γλώσσα, τα ουκρανικά. Το 1881 διαγνώστηκε με φυματίωση και από τότε ταξίδευε συχνά για να θεραπευτεί.

Σε ηλικία δεκατριών ετών δημοσιεύτηκε το πρώτο της ποίημα, «*το Κρίνο της Κοιλάδας*», στην εφημερίδα Ζόρια στο Λβιβ. Ήταν η πρώτη φορά που χρησιμοποίησε το ψευδώνυμό της, το οποίο το πρότεινε η μητέρα της, επειδή η Ρωσική Αυτοκρατορία απαγόρευε τις εκδόσεις στα ουκρανικά. Η πρώτη ποιητική συλλογή της Ουκραΐνκα δημοσιεύθηκε μυστικά στη δυτική Ουκρανία και μετά δημοσιεύθηκε στο Κίεβο με ψευδώνυμο.

Τα ποιήματα και τα θεατρικά έργα της Ουκραΐνκα συνδέονται με τη θέλησή της για την ελευθερία και την ανεξαρτησία της Ουκρανίας. Η έμπνευση για τα πρώτα ποιήματά της ήταν τα έργα των Ταράς Σεβτσένκο και Ιβάν Φράνκο και είχαν ως θέμα τη μοναξιά του ποιητή, την κοινωνική απομόνωση και την αγάπη για την ανεξαρτησία της Ουκρανίας. Ανάμεσα στο 1895 και 1897 έγινε μέλος της Λογοτεχνικής και Καλλιτεχνικής Κοινότητας του Κιέβου, η οποία απαγορεύτηκε το 1905 λόγω της συσχέτισής της με επαναστάτες ακτιβιστές. Το 1888, όταν ήταν 17, ίδρυσε μαζί με τον αδελφό της ένα λογοτεχνικό κύκλο γνωστό ως «Πλειάδες», με στόχο να προωθήσουν την ανάπτυξη της ουκρανικής λογοτεχνίας και τη μετάφραση ξένων κλασσικών συγγραφέων στα ουκρανικά. Στις συναντήσεις του κύκλου, οι οποίες λάμβαναν χώρα σε διαφορετικά σπίτια, λάμβαναν μέρος επίσης οι Μικόλα Λίσενκο, Π. Κόσαχ, Κοστιαντίν Μιχαλτσούκ, Μιχαΐλο Σταρίτσκι κ.ά. Ανάμεσα στα έργα που μετέφρασε ήταν το *Απόγευμα σε μια φάρμα κοντά στη Ντικάνκα* του Νικολάι Γκόγκολ και το Κομμουνιστικό Μανιφέστο (το 1902). 

Η Ουκραΐνκα έγραψε επικά ποιήματα, δράματα, πρόζα, αρκετά άρθρα λογοτεχνικής κριτικής και κοινωνικοπολιτικά δοκίμια. Τα πιο γνωστά έργα της είναι το θεατρικό έργο Μπογιαρίνια (1914), μια ψυχολογική τραγωδία με επίκεντρο την ουκρανική οικογένεια του 17ου αιώνα με αναφορές στην ουκρανική ιστορία, και το *τραγούδι του Δάσους* (1912), με χαρακτήρες που περιλαμβάνουν πλάσματα από την ουκρανική λαογραφία.

Η Λέσια Ουκραΐνκα πέθανε την 1η Αυγούστου 1913 σε ένα κέντρο υγείας στο Σουράμι, στην κεντρική Γεωργία.

## Παραπομπές


κατηγορία:Ουκρανοί συγγραφείς
Κατηγορία:Ουκρανοί ποιητές
3078 Χόροκς

Ο **Χόροκς (3078 Horrocks)** είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,6. Ανακαλύφθηκε το 1984 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του `Αγγλου αστρονόμου του 17ου αιώνα Τζερεμάια Χόροκς.

## Φυσικά χαρακτηριστικά
Η μέση διάμετρος του Χόροκς εκτιμάται σε 29,92 ± 2,3 χιλιόμετρα, ενώ το γεωμετρικό άλβεδό του είναι 0,045. Ο αστεροειδής περιστρέφεται γύρω από τον εαυτό του μία φορά κάθε 13 ώρες και 37 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χοροκς
Θόλος (αποσαφήνιση)

Ο **Θόλος** είναι αρχιτεκτονικό χαρακτηριστικό. Μπορεί να αναφέρεται σε:
*Θόλος : Κυκλική δομή με κυκλική κιονοστοιχία και καμπυλόσχημη οροφή.
*Στους θόλους της Αρχαίας Αγοράς της Αθήνας.
*Στον Θόλο των Δελφών
*Στον Θόλο της Επιδαύρου
*Στον Θόλο του Καπιτώλιου των ΗΠΑ
*

Καθώς και στα εξής:
* Ουράνιος θόλος
* Ηφαιστειακός θόλος
* Παραλία Θόλος
* Θόλος του Βράχου
* Θόλος (λουτρά)
Παναγής Ηρειώτης

Ο **Παναγής Ν. Ηρειώτης** (1854-1930) ήταν Έλληνας φιλόλογος, εκπαιδευτικός και λαογράφος.

## Βιογραφικά στοιχεία

Γεννήθηκε στην Αίγινα και ήταν γιος του Νικολάου Ηρειώτη και της Φιορίτζας Κάλαβρου. Περάτωσε τις εγκύκλιες σπουδές του στην Αίγινα και την Αθήνα και εν συνεχεία φοίτησε στη φιλοσοφική σχολή του πανεπιστημίου Αθηνών χωρίς όμως να δώσει τις απαραίτητες εξετάσεις προκειμένου να λάβει το πτυχίο του. Κατόπιν μετέβη στην Ερλάνγκεν, όπου σπούδασε φιλολογία στο Πανεπιστήμιο του Ερλάνγκεν. Το 1883 επέστρεψε στην Αθήνα διοριζόμενος καθηγητής στο Βαρβάκειο Λύκειο και το 1887 ανέλαβε Σχολάρχης στο Ελληνικό Σχολείο Αίγινας, θέση στην οποία παρέμεινε μέχρι και το 1925. Στο αρχείο του που φυλάσσεται στο Ιστορικό Λαογραφικό Μουσείο Αίγινας, διασώζεται πλήθος εγγράφων από την θητεία του στη διεύθυνση του σχολείου, τα οποία ζωντανεύουν τη λειτουργία του σχολείου: ονόματα καθηγητών, μαθητολόγια, λόγοι του Ηρειώτη σε σχολικές γιορτές. 

Παράλληλα με την εργασία του στο σχολείο της Αίγινας ο Ηρειώτης ασχολήθηκε με την καλλιέργεια των κτημάτων του αλλά και με τα κοινά, όντας μέλος της επιτροπής της Μητρόπολης. Ανέπτυξε έντονο ενδιαφέρον για το νέο επιστημονικό πεδίο της εποχής του, την Λαογραφία. Διατηρούσε αλληλογραφία με λογίους στην Αθήνα για θέματα λαογραφικά και φιλολογικά και αποτύπωσε τα ακαδημαϊκά του ενδιαφέροντα σε λαογραφικές και ιστορικές μελέτες:

* *Αι περί μοιρών δοξασίαι παρά τω αιγινητικώ λαώ*
* *Τα αιγινητικά*
* *Ο χορός της λαμπρής εν τη παλαιά χώρα*

Ήταν παντρεμένος με την Ελένη Λογιωτατίδη, κόρη του αρχαιολόγου Σπύρου Λογιωτατίδη, και είχε αποκτήσει πολλά παιδιά. Η οικία στην οποία διέμενε και την οποία είχε κατασκευάσει ο παππούς του, Γεώργιος Βαμβακάς, το 1828, δωρήθηκε από την απόγονό του Πολύμνια Ηρειώτη προκειμένου να στεγάσει το Ιστορικό και Λαογραφικό Μουσείο της Αίγινας. Στον πρώτο όροφο του μουσείου υπάρχουν κάποια βιβλία και το αρχείο του Παναγή Ηρειώτη.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 13, σελ. 488
* Σταμπόγλη, Ελένη: *Σχολάρχης στην Αίγινα*, *Παναγής Ηρειώτης 1854-1930,* Ιστορικό και λαογραφικό μουσείο Αίγινας - εκδ. «Καλειδοσκόπιο», Αθήνα 2015, ISBN 978-960-471-101-7

## Εξωτερικοί σύνδεσμοι
* Ν. Βατόπουλος: «Στα βήματα του Π. Ηρειώτη», *[[Η Καθημερινή]]*, 9 Απριλίου 2016

## Παραπομπές


Κατηγορία:Έλληνες φιλόλογοι
Κατηγορία:Έλληνες εκπαιδευτικοί
Γκαετάνο Αστολφόνι

Ο **Γκαετάνο Αστολφόνι** (ιταλ.: Gaetano Astolfoni, Βένετο, 18ος-19ος αιώνας) ήταν Ιταλός ζωγράφος ο οποίος δραστηριοποιήθηκε από τα 1820 ως τα 1840 στη Βενετία και τη Ραβέννα, φιλοτεχνώντας έργα θρησκευτικού περιεχομένου. Μεγάλο μέρος της συνεισφοράς του αποτελείται από αναπαραγωγή και αποκατάσταση παλαιών έργων ζωγραφικής.

## Βίος και έργο
Μεταξύ των άλλων φιλοτέχνησε ρετάμπλ για την εκκλησία του Αγίου Στεφάνου στην Βενετία, καθώς και το κύριο ρετάμπλ για την ενοριακή εκκλησία *[[San Giacomo dall'Orio]]*. Επίσης αποκατέστησε τα *Εισόδια της Θεοτόκου*, έργο του Τζουζέππε Σαλβιάτι (Giuseppe Salviati).

Ο Αστολφόνι, που ήταν κατά κύριο λόγο αυτοδίδακτος, έγινε μέλος της Ακαδημίας Καλών Τεχνών της Βενετίας και το 1819 παρουσίασε εκεί το έργο του *Μαγδαληνή*. Στα 1821, 1822 και 1825 παρουσίασε αντίγραφα παλαιών έργων, συμπεριλαμβανομένων και έργων του Ρέμπραντ.

## Παραπομπές


 
Κατηγορία:Ιταλοί ζωγράφοι του 19ου αιώνα
NGC 1528

Το **[[Νέος Γενικός Κατάλογος|NGC]] 1528** είναι ανοικτό σμήνος στον αστερισμό Περσέα. Απέχει περίπου 1500 έτη φωτός από το Ηλιακό Σύστημα και έχει διάμετρο της τάξεως των 6 ετών φωτός περίπου, ενώ η ηλικία του εκτιμάται στα 370 εκατομμύρια χρόνια. Βρίσκεται στο βορειοανατολικό μέρος του αστερισμού, λιγότερο από τρεις μοίρες βόρεια του μ Περσέως. Λιγότερο από 1,5° στα νοτιοανατολικά είναι ορατό το ανοικτό σμήνος NGC 1545 (m = 6,2). Το NGC 1528 έχει φαινόμενο μέγεθος 6,4 και είναι εύκολα ορατό με κιάλια 10×50. Έχουν ανιχνευθεί 165 αστέρες στον σχηματισμό αυτό, με τον λαμπρότερο να έχει φαινόμενο μέγεθος 8,7. Το ανακάλυψε ο αστρονόμος Ουίλιαμ Χέρσελ (William Herschel) στις 28 Δεκεμβρίου 1790.

## Παραπομπές

## Αναφορές
 

## Εξωτερικοί σύνδεσμοι
* 

Κατηγορία:Ανοικτά σμήνη
1528
Κατηγορία:Περσεύς (αστερισμός)
NGC 2100

Το **[[Νέος Γενικός Κατάλογος|NGC]] 2100** είναι ανοικτό σμήνος στο Μεγάλο Νέφος του Μαγγελάνου. Απέχει περίπου 170.000 έτη φωτός από το Ηλιακό Σύστημα, έχει διάμετρο 2,3' και φαινόμενο μέγεθος +9,60 mag. Το σχήμα του είναι κατά προσέγγιση σφαιρικό και αυτός είναι ο λόγος που κάποιες φορές θεωρείται λανθασμένα πως πρόκειται για σφαιρωτό σμήνος.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Μέγα Νέφος του Μαγγελάνου
Κατηγορία:Ανοικτά σμήνη
2100
Ηφαιστόδωρος

Ο **Ηφαιστόδωρος** ήταν γλύπτης των ελληνιστικών χρόνων, που καταγόταν πιθανώς από την Αντιόχεια. Ο πατέρας του Ηφαιστοδώρου ονομαζόταν Θέων. Η υπογραφή του γλύπτη αυτού ανευρέθηκε σε βάθρο ανδριάντα του Αφροδισίου, στο Καρατάς της Κιλικίας, στη σημερινή Τουρκία.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 13, σελ. 521

Κατηγορία:Αρχαίοι Έλληνες γλύπτες
Παγκόσµιος Οργανισµός Αντιντόπινγκ

Ο **Παγκόσμιος Οργανισμός Αντιντόπινγκ** (αγγλικά: *World Anti-Doping Agency,* **WADA**, γαλλικά: *Agence Mondiale Antidopage*) είναι διεθνές ίδρυμα το οποίο εργάζεται προς αποτροπή της χρήσης απαγορευμένων ουσιών από τους αθλητές, το οποίο δημιουργήθηκε μέσω συλλογικής πρωτοβουλίας με επικεφαλής τη Διεθνή Ολυμπιακή Επιτροπή. Συστάθηκε στις 10 Νοεμβρίου του 1999 στη Λωζάνη της Ελβετίας, ως αποτέλεσμα της «Διακήρυξης της Λωζάννης», για την προώθηση, το συντονισμό και την παρακολούθηση της καταπολέμησης του ντόπινγκ στον αθλητισμό. Από το 2002, τα κεντρικά γραφεία της οργάνωσης είναι εγκατεστημένα στο Μόντρεαλ του Κεμπέκ στον Καναδά. Το γραφείο της Λωζάννης έγινε περιφερειακό γραφείο για την Ευρώπη. Άλλα περιφερειακά γραφεία έχουν συσταθεί στην Αφρική, την Ασία/Ωκεανία και τη Λατινική Αμερική. Η WADA είναι υπεύθυνη για τον Παγκόσμιο Κώδικα Αντιντόπινγκ που εγκρίθηκε από περισσότερες από 600 αθλητικές οργανώσεις, συμπεριλαμβανομένων διεθνών αθλητικών ομοσπονδιών, εθνικών οργανισμών αντίντόπινγκ, της Διεθνούς Ολυμπιακής Επιτροπής και της Διεθνούς Παραολυμπιακής Επιτροπής.

Χρηματοδοτήθηκε αρχικά από τη Διεθνή Ολυμπιακή Επιτροπή, ενώ τώρα η WADA λαμβάνει το ήμισυ των δημοσιονομικών αναγκών της από αυτή, με το άλλο μισό να προέρχονται από διάφορες εθνικές κυβερνήσεις. Τα διοικητικά όργανα της αποτελούνται επίσης από εκπροσώπους του αθλητικού κινήματος (συμπεριλαμβανομένων των αθλητών) και τις κυβερνήσεις του κόσμου. Οι βασικές δραστηριότητες του οργανισμού περιλαμβάνουν την επιστημονική έρευνα, την εκπαίδευση, την ανάπτυξη των ικανοτήτων ανίχνευσης του ντόπινγκ και την παρακολούθηση του Παγκόσμιου Κώδικα Αντιντόπινγκ.

## Παραπομπές


## Εξωτερικοί σύνδεσμοι
* 

Κατηγορία:Αθλητικές οργανώσεις
Διεθνής Παραολυμπιακή Επιτροπή

Η **Διεθνής Παραολυμπιακή Επιτροπή** (αγγλικά: *International Paralympic Committee*, IPC) είναι ένας διεθνής μη κερδοσκοπικός οργανισμός και το παγκόσμιο κυβερνών σώμα για το Παραολυμπιακό Κίνημα. Η Διεθνής Παραολυμπιακή Επιτροπή οργανώνει τους Παραολυμπιακούς Αγώνες και λειτουργεί ως Διεθνής Ομοσπονδία για εννέα αθλήματα.

Ιδρύθηκε στις 22 Σεπτεμβρίου του 1989 στο Ντίσελντορφ της Γερμανίας και η αποστολή της είναι να επιτρέψει στους παραολυμπιακούς αθλητές να επιτύχουν αθλητική αριστεία, να εμπνεύσει και να ενθουσιάσει τον κόσμο. Επιπλέον, η Διεθνής Παραολυμπιακή Επιτροπή θέλει να προωθήσει τις παραολυμπιακές αξίες και να δημιουργήσει ευκαιρίες στον αθλητισμό για όλα τα άτομα με αναπηρία, από αρχάριους μέχρι κορυφαίου επιπέδου αθλητές.

## Παραπομπές


## Εξωτερικοί σύνδεσμοι
* 
* 

Κατηγορία:Παραολυμπιακοί Αγώνες
Παπουλίδης (αποσαφήνιση)

Με το επώνυμο **Παπουλίδης** μπορεί να αναφέρονται:

* Γιάννης Παπουλίδης (γεν. 1968), Έλληνας ποδοσφαιριστής, γυιός του ποδοσφαιριστή Τάκη Παπουλίδη.
* Δημήτρης Παπουλίδης, Έλληνας γιατρός και πολιτικός, δήμαρχος Καστοριάς.
* Κωνσταντίνος Παπουλίδης (1934-2017), ιστορικός και πανεπιστημιακός, πολιτικός διοικητής του Αγίου Όρους.
* Τάκης Παπουλίδης (1934-1998), Έλληνας ποδοσφαιριστής.
Φερζ (σκάκι)

Ο **φερζ** (*ferz* ή *fers*) είναι ανορθόδοξος πεσσός στο σκάκι που κινείται όπως ο αξιωματικός, αλλά μόνο κατά ένα τετράγωνο και συνήθως σημειογραφείται με το σύμβολο **F**.

Στο λήμμα αυτό, ο φερζ συμβολίζεται ως ανεστραμμένος αξιωματικός.

## Ιστορία
Ο φερζ είναι πολύ παλιό σκακιστικό κομμάτι, καθώς εμφανίζεται σε ορισμένες πολύ πρώιμες παραλλαγές του παιχνιδιού, όπως το Σκάκι του Ταμερλάνου και το shatranj. Ο σύμβουλος στο Σιάνγκτσι κινείται όπως ο φερζ, αλλά έχει κάποιους πρόσθετους περιορισμούς που αφορούν το πού μπορεί να κινηθεί Ο φερζ ήταν ένα συμβατικό κομμάτι στο σκάκι, μέχρι να αναπτυχθούν οι σύγχρονες κινήσεις της βασίλισσας και του αξιωματικού. Υπάρχει επίσης σε ορισμένες ιστορικές παραλλαγές του Σόγκι, όπως η μεγάλη έκδοσή του ως Ντάι σόγκι (15×15), με το όνομα *σπαθί της γάτας* (κινεζικά: 猫刄).

Το κομμάτι λεγόταν αρχικά *mantri* (σανσκριτική λέξη που σημαίνει «σύμβουλος» ή «υπουργός»), εν συνεχεία μεταφράστηκε από τους Πέρσες σε *Farzin* (περσική λέξη που σημαίνει «σύμβουλος» ή «σοφός»). Οι Άραβες στη συνέχεια το έγραψαν πιο σύντομα ως *firz*, και αυτό έγινε *ferz* και *fers* στη μεσαιωνική Ευρώπη. Το όνομά του αργότερα έγινε βασίλισσα, αλλά όταν στο σύγχρονο σκάκι άρχισε να χρησιμοποιείται η βασίλισσα με το όνομα αυτό, ο πρώην φερζ ή φερζ άρχισε να χρησιμοποιείται σε σκακιστικά προβλήματα. Ωστόσο, η λέξη αυτή στη ρωσική και την ουκρανική γλώσσα σημαίνει βασίλισσα (ферзь).

## Αξία
Ο φερζ από μόνoς του είναι αξίας μικρότερης από ενάμισυ πιόνι. Ως πρόσθετη ισχύ όμως για άλλα κομμάτια αξίζει περίπου όσο μισός ίππος (λίγο παραπάνω ή λίγο παρακάτω αναλόγως με τη θέση). Παρά το γεγονός ότι το κομμάτι φερζ είναι λευκοτετράγωνο ή μαυροτετράγωνο, στη φάση του ανοίγματος είναι στην πραγματικότητα πιο ισχυρό από τα βασικά κομμάτια που υπερπηδούν άλλα, ακόμα και από τον βεζίρη, λόγω της μεγαλύτερης κινητικότητας που έχει προς τα εμπρός.

## Φινάλε με φερζ
Ισχύουν γενικά:
* Τρεις φερζ και ένας βασιλιάς μπορεί να επιτύχουν ματ σε έναν μοναχικό βασιλιά, με την προϋπόθεση ότι τουλάχιστον ένας από τους τρεις φερζ κινείται σε διαφορετικού χρώματος τετράγωνα από τους άλλους δύο.
* Δύο φερζ και ένας βασιλιάς μπορεί να φέρουν σε κατάσταση πατ έναν μοναχικό βασιλιά, αλλά δεν είναι εύκολο.

Το φινάλε του πύργου εναντίον φερζ είναι είναι νικηφόρο για τον πύργο. Το δίδυμο βεζίρης και φερζ δεν μπορούν να επιτύχουν ματ σε έναν μοναχικό βασιλιά, με εξαίρεση την περίπτωση που ο μοναχικός βασιλιάς είναι σημαντικά κοντά σε μια γωνία ιδίου χρώματος με αυτό του φερζ. Ένας ίππος και ένας φερζ μπορούν να επιτύχουν ματ σε έναν μοναχικό βασιλιά, μόνο στην περίπτωση που ο μοναχικός βασιλιάς είναι σημαντικά κοντά σε μια γωνία ιδίου χρώματος με αυτό του φερζ. Ο βεζίρης είναι καλύτερος από τον φερζ στα περισσότερα φινάλε, λόγω της ικανότητάς του βεζίρη να περιορίζει περιοδικά τα διπλανά τετράγωνα.

## Παραπομπές


Κατηγορία:Ανορθόδοξοι πεσσοί